Această piramidă uriașă din Antarctica
ar putea fi cea mai veche piramidă de pe planetă.
Posibil ca sub gheață să se afle răspunsurile despre trecutul nostru.
Naziștii au manifestat un interes deosebit în legătură cu Antarctica.
OZN-uri s-au ridicat din apă și au tras cu un fel de fascicul,
efectiv despicând în două vapoarele.
În Antarctica s-ar putea afla rămășițele unei civilizații extraterestre,
care a existat acolo în urmă cu mii de ani.
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne scriem istoria ?!
Dacă da, am putea găsi dovada supremă,
când vom scoate la lumină piramidele din Antarctica ?
EXTRATEREȘTRI ANTICI
Sezonul 11, Episodul 1 "Piramidele din Antarctica"
Întinzându-se pe mai bine de 8 milioane de km pătrați,
de-a lungul sudului extrem al Pământului,
se găsește cel mai rece și mai izolat continent ...
Antarctica.
Din cauza climatului său neprietenos,
cu temperaturi frecvente diurne de - 10 ° C
și viteze ale vântului de peste 320 km / h,
Antarctica este, în mare parte, neexplorată de om.
Conform consemnărilor istorice,
omul modern nici nu a pus piciorul pe continent până în 1853,
când căpitanul de vas Mercator Cooper a debarcat
pe ceea ce poartă acum denumirea de Coasta Oates din provincia Victoria.
Astăzi, un număr cuprins între 1.000 și 5.000 de oameni
locuiesc la bazele de cercetări împrăștiate de-a lungul continentului,
înfruntând condițiile extreme în încercarea de a învăța mai multe
despre acest peisaj misterios.
Interesant la Antarctica e că 98 % din ea este acoperită cu gheață.
Doar pe alocuri există mici suprafețe proeminente,
înălțimi montane, creste, piscuri.
Antarctica este continentul cel mai puțin explorat.
Chiar și Polul Nord, unde nu e decât gheață, a fost explorat mai mult.
E un mister și e chiar aici, pe Pământ !
Probabil că este ultima parte neexplorată de pe planetă.
Antarctica este o lume înghețată, despre care știm foarte puține.
Gheața din Antarctica are o grosime de până la 5 km în anumite locuri,
iar ce se află sub ea este, în mare măsură, un mister pentru oamenii de știință.
Turnul Sears are jumătate de km înălțime (523 m, Chicago, n.t.) ,
deci, am putea așeza nouă Turnuri Sears unul peste altul
și tot nu am atinge grosimea acelui strat de gheață.
Mulți geologi consideră că Antarctica a fost complet înghețată
și nelocuită vreme de mai bine de 12 milioane de ani.
Însă în 2012, noi fotografii au dezvăluit formațiuni
ce pun la îndoială această opinie.
Structuri piramidale misterioase răsar din gheața care se topește.
Există o serie de știri recente despre piramide găsite în Antarctica.
Există diferite fotografii care prezintă ceea ce par a fi
piramide cu patru laturi, foarte asemănătoare cu cele de la Giza, din Egipt,
și din alte locuri din lume.
Deși pozele au fost catalogate de către oamenii de știință
drept nimic altceva decât formațiuni naturale,
analiștii în imagistică satelitară, ca de exemplu Joseph White,
nu sunt cu totul de aceeași părere.
În martie 2013, el a dezvăluit ceea ce crede că ar fi dovada
existenței unei alte piramide, amplasată la Sud
de îndepărtatul lanț muntos Shackleton.
Inițial, am descoperit structura pe Google Earth.
Mă uitam la niște pete negre ciudate care apar în Antarctica,
când am dat peste această structură pătrată ce pare ar fi un fel de construcție,
poate chiar o piramidă, însă, cu siguranță,
cave foarte mare și pătrat.
Este aliniată perfect după punctele cardinale : Nord, Sud, Est, Vest.
Iar asta îmi dictează că este o structură artificială, deoarece structurile aleatorii,
de exemplu munții, nu au o astfel de aliniere.
Pe de altă parte, ca să știm când o structură nu e naturală,
în general căutăm o simetrie ...
cum ar fi unghiuri drepte, triunghiuri echilaterale
și forme pe care, de regulă, nu le întâlnim în natură.
Această structură are exact ... doi km pătrați.
Din colțul acesta până în colțul acesta sunt doi km,
iar din acest colț până în acest colț sunt, de asemenea, exact doi km,
ceea ce înseamnă o mărime mai mult decât dublă
față de orice piramidă descoperită până acum pe Pământ.
Deși pare de neconceput că ar putea exista piramide în Antarctica,
în ultimii ani arheologii au descoperit piramide peste tot în lume,
pierdute vreme de secole, mascate drept formațiuni naturale
sau ascunse în locuri greu de imaginat.
Au fost descoperite pe câmpurile din nordul Peru ...
îngropate sub noroi și dărâmături în Indonezia ...
iar una s-ar putea să existe în Los Angeles, California.
Peste tot în lume întâlnim dovezi despre structuri piramidale.
Ar trebui să începem să luăm în calcul posibilitatea
ca și Antarctica să fi fost locuită.
Să fi fost o civilizație dispărută ?
Să fi fost cosmonauți antici ?
Poate chiar cele mai timpurii monumente ale civilizației noastre
își au originea în Antarctica.
Dacă această piramidă uriașă din Antarctica este o structură artificială,
s-ar putea să fie cea mai veche piramidă de pe planetă.
S-ar putea să fie chiar șablonul
după care toate celelalte piramide au fost construite ...
... ca să arate la fel.
S-au făcut cercetări amănunțite asupra piramidelor din întreaga lume,
atât din punct de vedere al alcătuirii, cât și legate de scopul acestora.
Iar una dintre teorii este că piramidele sunt centrale electrice.
Astfel, dacă aceste piramide sunt plasate strategic pe tot globul
și generează electricitate, este posibil să se creeze
o undă energetică pe toată întinderea planetei,
care înseamnă, în principiu, o alimentare fără fir cu energie.
S-a emis teoria că navele antice,
cele extraterestre și cele dotate cu super tehnologie,
ar fi putut folosi acest sistem interconectat de energie
pentru a se deplasa pe întreaga planetă
deci, ar fi logic ca,
dacă a existat o astfel de rețea planetară de piramide,
și Antarctica să fi avut piramide.
Întrebarea fundamentală despre aceste structuri piramidale ...
... de unde provin ele ?
Pentru că nu este ceva întâmplător.
Aceste structuri reprezintă un fenomen global.
Așadar, care a fost stimulentul ?
Care este originea lor ?
Iar și mai fascinant ...
își au originile pe continentul Antarctica ?
Ar putea piramida descoperită de Joseph White
în apropierea lanțului muntos Shackleton,
dar și alte formațiuni piramidale recent fotografiate în Antarctica
să ofere dovada unor vizite extraterestre pe Pământ, într-un trecut îndepărtat ?
Iar dacă ele chiar sunt structuri artificiale,
cum a fost posibilă realizarea lor într-un loc ce stă îngropat sub gheață
de mai bine de 12 milioane de ani ?
Conform adepților paleoastronauticii,
Antarctica s-ar putea să nu fie un continent înghețat
de atâtea milioane de ani, așa cum sugerează comunitatea științifică.
Ei afirmă că dovada poate fi găsită
prin studierea unei hărți vechi de 500 de ani, ce prezintă continentul ...
fără nicio urmă de gheață.
Siberia, 2013.
Un mamut lânos este descoperit în gheața arctică,
congelat atât de rapid,
încât sângele și țesutul muscular s-au conservat perfect.
Este doar unul dintre multele exemplare
ce au fost descoperite în gheața siberiană în ultimii 15 ani,
multe părând ca fiind în mișcare, unele având mâncare în gură,
iar în stomacuri vegetație care crește într-un climat mult mai cald.
Descoperirea unui mamut perfect conservat
dă naștere unor întrebări științifice interesante.
S-a întâmplat ceva anume în plan local,
care a dus la congelarea rapidă a mamutului ?
De asemenea, se naște întrebarea
despre cât de rapidă poate fi schimbarea climatică.
A avut loc vreun gen de cataclism ? Unul brusc și neașteptat ?
În 1958, Charles Hapgood, un savant de la Harvard,
publica lucrarea "Earth's Shifting Crust". ("Deplasarea scoarței terestre")
În ea, savantul propune ideea că porțiuni din scoarța Pământului
a suferit deplasări bruște și violente
de-a lungul istoriei geologice a Pământului.
Teoria sa, cunoscută drept Dislocarea crustală,
susține că atât Siberia, cât și continentul Antarctica, s-au aflat
în zone climatice ceva mai temperate înainte de sfârșitul ultimei Ere Glaciare,
adică aproximativ acum 12.000 de ani.
Ulterior, un cataclism necunoscut le-a aruncat în poziția lor actuală.
Profesorul Hapgood a venit cu idea
că poziția anterioară a Polului Nord a fost în zona Hudson Bay,
iar apoi s-a deplasat unde se află astăzi.
Iar în zona Polului Sud, profesorul crede că regiunea Antarctica
de asemenea a avut anterior un climat temperat,
iar apoi a fost brusc împinsă către climatul rece actual.
El consideră că evenimentul a avut loc în urmă cu circa 12.000 de ani.
Când vorbim despre teoria deplasării scoarței și plăcilor tectonice,
ne referim la faptul că scoarța, în esență, plutește pe magmă,
astfel fiind capabilă să se deplaseze și să se mute.
Scoarța Pământului nu e alcătuită dintr-o singură bucată.
Este formată din bucăți individuale.
Deci, putem aprecia și cum s-au unit continentele
și unde s-au mutat și cum s-au deplasat individual
de-a lungul unei lungi perioade de timp.
Însă întrebarea este ... s-ar putea deplasa brusc
ceva de mărimea Antarcticii, nu cumva este cam mare ?
Aceste deplasări ale scoarței, în opinia lui Hapgood,
de fapt ar putea avea loc chiar și în câteva zile.
Astfel, dacă ar fi existat o civilizație înfloritoare,
iar această deplasare a scoarței s-ar fi produs foarte repede,
ea ar fi fost înghețată într-un timp foarte scurt.
Deși teoria lui Hapgood despre deplasarea scoarței
nu a fost unanim acceptată,
renumitul fizician Albert Einstein a fost captivat de ea
și chiar a scris prefața lucrării lui Hapgood.
De asemenea, Hapgood a găsit un ajutor în plus pentru teoria sa când,
în 1960, în timp ce căuta prin Arhiva Congresului,
a descoperit o hartă neobișnuită, datând din 1531.
Harta, atribuită matematicianului și cartografului Oronteus Finaeus,
pare să descrie un continent fără gheață
și este uimitor de similară cu hărțile de astăzi despre Antarctica.
Până în anul 1820, nu am avut o imagine clară despre cum arăta Antarctica.
Deși, pe harta lui Oronteus Finaeus, în 1531, apărea Antarctica.
Cum de e posibil ca ea să apară pe această hartă ?
Cercetătorii sunt nedumeriți despre cum ar fi putut harta
să conțină un continent ce a fost descoperit 300 de ani mai târziu
și sunt și mai uluiți de faptul că harta descrie Antarctica fără gheață.
Dacă exploratorii ar fi descoperit Antarctica în anii 1500,
ea ar fi trebuit să fie complet înghețată.
Remarcabil este că harta nu prezintă fără gheață doar coastele continentului,
ci tot continentul, inclusiv forme de relief ... râuri, văi, munți.
Harta prezintă lanțuri muntoase care sunt străbătute de râuri.
Cum ar fi posibil ? Sunt înghețate. Este gheață.
Există imagini radar de la NASA în care se pot vedea acei munți.
Se vede un lanț muntos într-o poză radar,
și același lanț pe harta lui Finaeus. Este în același loc !
Este același lanț muntos !
Conform climatologilor, se estimează că acești munți
ar fi fost neacoperiți de gheață în urmă cu cel puțin 6.000 de ani.
Deci, cum e posibil să existe această hartă ?
A avut Finaeus acces la o hartă mai veche ...
una datând de mii de ani ?
Poate și mai uluitor ... cartografii Forțelor Aeriene americane
care au făcut hărțile în anii 1960, au afirmat că ei le-au trasat
folosind trigonometrie sferică performantă, de înaltă precizie,
deci, trebuie avut în vedere și că acele hărți
au fost realizate cu sute de ani în urmă.
Faptul că noi găsim ceva care are legătură cu tehnologia modernă
pe o hartă ce datează din secolul XVI, mă face să mă întreb :
Este posibil să fi fost folosită o anume tehnologie radar avansată ?
Deoarece, pentru a trasa o hartă care să evidențieze zonele pe care le vedem,
trebuie să fim la o altitudine de 128 km.
Deci, cum a fost posibil ?
Ar fi posibil ca la baza acestor hărți să fi stat
hărți ce au fost cartografiate de către extratereștri și geodezi ?
Implicațiile tuturor acestor lucruri ...
dacă putem identifica, acum, diverse lucruri, cum ar fi piramidele ...
toate acestea ne indică existența unei anume civilizații antice în Antarctica.
Iar aceasta ar fi trebuit să existe acum mai bine de 12.000 de ani.
Și ar trebui să ne întrebăm ce fel de civilizație a fost.
Este posibil să fi fost una extraterestră ?
Ar fi putut Antarctica să fie locuită de extratereștri, într-un trecut îndepărtat ?
Au studiat ei acest continent
și ne-au lăsat informații detaliate despre suprafața sa ?
Dacă da, atunci ce s-a întâmplat cu acești vizitatori nepământeni ?
Adepții paleoastronauticii consideră că mai multe indicii s-ar putea găsi
în poveștile egiptene care descriu o catastrofă ce a schimbat Pământul.
Edfu, Egipt.
Amplasat pe malul vestic al Nilului,
Templul din Edfu (al lui Horus, n.t.) este unul dintre cele mai mari
și mai bine conservate temple ale Egiptului Antic, datând din 237 î. Chr.
Templul Edfu este de o importanță colosală.
Când pătrunzi în interior este ca și cum ai deschide o carte.
Pur și simplu, este plin de texte ...
toți pereții, coloanele, sălile, camerele sunt presărate cu texte.
Toate, laolaltă, sunt cunoscute drept Textele Edfu.
Partea interesantă este că majoritatea acestor texte vorbesc despre Creație.
Conform textelor, Pământul a fost creat de zei puternici, ce au coborât din cer,
iar acești zei au creat mai întâi un loc denumit Insula Oului.
Doi zei ... au creat o insulă în mijlocul Lacului Etern.
Creația a început cu acea insulă.
Locuitorii acestei așa-zise lumi primordiale, mitice ...
... erau creaturi foarte ciudate.
Se pare că erau 3 grupuri.
Unul numit Înțelepții, unul denumit Constructorii
și un altul numit Shebtiu.
Nu se știe cine erau aceștia din urmă.
Ei sunt cei mai misterioși, pentru că se spune că ar fi ieșit din apă.
Egiptenii aveau convingerea că o serie de zei
au venit și au construit primele temple.
Se zice că aici au fost construite primele temple ...
... primele temple din lume,
și că au reprezentat schițele pentru toate templele din Egipt.
Odată ce zeii creatori și-au desăvârșit lucrarea creării lumii,
s-au întâlnit cu pasărea lor mare și s-au ridicat la cer.
Egiptenii antici erau ferm convinși
că tot ce apărea și era înscris pe acești pereți ...
era purul adevăr.
Dacă pereții zic că există o insulă în mijlocul pustiului,
pe care au mers zeii și de unde s-au ridicat la cer,
atunci egiptenii antici, cei credincioși, vor crede în existența acelei insule.
Conform Textelor Edfu, nu toți locuitorii au plecat.
După mai multe generații, insula a avut o soartă cumplită.
Textele diferă când vorbesc despre ce s-a întâmplat cu locuitorii.
Se pare că ... și-au pregătit cadrul, au construit templele,
și-au transmis opera descendenților,
iar apoi au plecat.
Nu știm unde au plecat.
Pare că aici se întâmplă ceva foarte interesant.
Pare să aibă loc un război.
Armatele acestor divinități sunt conduse de acest zeu-șoim. (Horus, n.t.)
El se confruntă cu un gen de inamic reprezentat de un șarpe.
Pe cer a apărut ceea ce era cunoscut drept dușmanul șarpe.
Avea și un nume. Se numea Great Leaping One.
Se spunea că imediat cum a apărut, a început o perioadă nefastă.
Au existat potopuri care au distrus această insulă sacră ...
iar când apele s-au retras,
aceste ființe primordiale, cunoscute drept Cei din Vechime
sau Vârstnicii, nu mai erau acolo.
Probabil Great Leaping One, acest dușman-șarpe,
erau resturile unei comete care, intrând în sistemul nostru solar,
s-a sfărâmat, provocând distrugere și pustiire.
S-ar putea ca relatarea acestei catastrofe antice,
gravată pe pereții Templului Edfu, să descrie un eveniment natural ?
Sau a fost un atac deliberat,
unul îndreptat către o civilizație nepământeană
ce exista pe ceea ce noi cunoaștem azi drept continentul Antarctica ?
Trebuie să fim atenți la Textele Edfu și la povestea despre Insula Oului,
pentru că reprezintă sursa poveștii lui Platon.
În povestea sa despre Atlantida, el dă un detaliu important.
O descrie ca pe o insulă imensă,
de mărimea Libiei și Africii de Nord combinate.
Acum, există o singură insulă pe planetă
care se află în mijlocul oceanului și care se potrivește descrierii,
iar aceea este Antarctica.
În mod curios, continentul-insulă descris pe harta lui Oronteus Finaeus
dezvăluie o mutare a Polului Sud cu 7,5 °,
aproape 1.600 km față de poziția sa actuală.
Poate fi coroborată mutarea cu mărturiile
despre un eveniment catastrofic întâmplat în trecut ?
Dacă da, ar putea Mitul Creației, consemnat la Edfu,
să fie ceva mai mult decât mitologie ?
Cataclismul care ar fi deplasat Antarctica
ar fi distrus și civilizația care se afla acolo.
Iar apoi, peste timp,
indiferent ce construcții sau piramide au fost acolo
ele ar fi acoperite de gheață.
Deci, ideea că Antarctica ascunde, sub gheața sa,
o civilizație antică, este una fascinantă
și care s-ar putea să fie adevărată.
Ar putea, într-adevăr, exista o dovadă
despre o civilizație antică extraterestră îngropată sub gheața din Antarctica ?
Adepții paleoastronauticii spun că da
și cred că această poveste veche cu o prezența extraterestră acolo
este motivul ce a adus pe malurile sale o altă forță de ocupație ...
... naziștii.
Hamburg, Germania. Decembrie 1938.
După 4 ani de când a preluat conducerea, ca Fuhrer,
Adolf Hitler începe să pună bazele regimului său dictatorial
prin trecerea armatei germane sub conducerea sa directă.
În pragul celui de-al Doilea Război Mondial,
Hitler este implicat și în acțiuni mult mai bizare,
ce sunt ascunse publicului larg.
Angajează orice resursă disponibilă, pentru a căuta relicve antice,
despre care credea că ar deține puteri incredibile.
La 17 decembrie, vasul comercial MS Schwabenland
pornește într-una dintre aceste misiuni secrete.
Se zvonește că echipajul este compus din oameni de știință,
experți militari, echipe de constructori,
și membrii-cheie ai Societății Thule,
un grup elitist asociat cu Partidul Nazist,
ce se ocupa cu misticismul și ocultismul.
După 32 de zile, ei ajung la destinație ...
... Antarctica.
Naziștii erau fascinați de civilizațiile antice
și de legendele despre rase superioare dispărute.
Au căutat această țară arctică
de unde credeau că s-ar trage Arienii.
Au căutat în toată lumea, inclusiv în Antarctica.
Membrii Societății Thule se considerau mistici și telepați,
cu capacitatea de a comunica cu aceste ființe
despre care susțineau că ar fi ori de origine extraterestră,
ori că ar aparține acelei civilizații ce a locuit în interiorul Pământului.
Ei au oferit o mulțime de informații
despre construirea unor vehicule spațiale avansate, farfurii zburătoare,
și, probabil, de la ei avea Partidul Nazist informații despre Antarctica ...
că în Antarctica există această civilizație antică
sau baze unde ar putea găsi o mulțime de tehnologii avansate.
Se bănuia că în perioada șederii în Antarctica,
naziștii ar fi cartografiat din aer suprafețe însemnate de gheață.
Adepții paleoastronauticii cred că ei au înființat
și un cartier general subteran, cunoscut drept Baza 211.
Hitler și naziștii erau extrem de interesați de Antarctica.
Cred că erau convinși că acolo există lucruri îngropate sub gheață.
Au existat întotdeauna zvonuri că naziștii,
cu submarinele lor, au caverne subacvatice,
mici orașe ... în care s-au refugiat după război.
Când au ajuns în Antarctica, naziștii au găsit orașe imense,
care aveau o tehnologie avansată.
Iar aceste construcții nu se găseau doar la suprafață ...
... ele mergeau adânc în subteran.
Așadar, au deplasat acolo o cantitate uriașă de echipament și personal,
au represurizat aceste baze și le-au reocupat.
În 1946, la un an după sfârșitul războiului,
guvernul american lansează propria misiune în Antarctica.
Operațiunea Highjump a desfășurat în Antarctica 4.700 de trupe,
13 vapoare, un portavion și mai multe hidroavioane.
Deși guvernul a negat acțiunea la vremea respectivă,
mai târziu a devenit cunoscut faptul că
unul dintre obiectivele principale a fost
"extinderea suveranității Statelor Unite asupra zonei navigabile din Antarctica".
Ulterior, Marina americană mai trimite o flotilă de vase de război.
Legat de operațiunea Highjump, existau povești destul de ciudate,
care, în cele din urmă au ieșit la iveală.
Existau povești despre nave ce răsăreau din apă, în jurul vapoarelor,
și despre vehicule de tip farfurie zburătoare.
OZN-uri au ieșit din apă și au tras cu un fel de fascicul,
efectiv despicând în două vapoarele.
Au doborât avioanele de pe cer.
Și se mișcau atât de repede, încât era aproape imposibil
să urmărești cu privirea încotro a luat-o discul.
Într-un final, flota americană s-a întors neputincioasă în Statele Unite,
complet sfărâmată și distrusă.
Încă sunt un mister activitățile ce au avut loc în Antarctica.
Trebuie să ne întrebăm dacă Armata americană și alte guverne
au cunoștință despre existența unor structuri ... piramide, sub gheață.
Poate că știu că există un fel de civilizație antică,
congelată sub gheața din Antarctica.
Dacă, într-adevăr, naziștii au căutat tehnologie extraterestră în Antarctica,
este posibil să o fi și descoperit ?
Și s-ar putea ca soldații americani să se fi confruntat
cu această avansată tehnologie în timpul operațiunii Highjump ?
Adepții paleoastronauticii consideră
că o dovadă în plus despre prezența extraterestră în Antarctica
s-ar putea găsi într-un lac preistoric, îngropat sub 3 km de gheață.
Lacul Vostok, Antarctica.
Ascuns sub 3 km de gheață, se află un corp de apă de 7.700 kmp.
Este, de departe, cel mai mare
dintre cele aproape 400 de lacuri complet acoperite de gheață.
În 2001, piloții care colectau date din zonă au înregistrat
fluctuații neobișnuite ale câmpului magnetic în latura de S-E a lacului.
Cu o anvergură de 104 km pe 74 km,
zona anormală produce un neobișnuit de ridicat nivel de energie magnetică.
Această anomalie avea circa 80 de km în diametru,
comparabilă cu câmpul magnetic generat de un oraș.
Am fost la Lacul Vostok de câteva ori,
ca participant la expediții științifice.
Când ne aflam în zonă, captam această anomalie magnetică.
Însă am descoperit și alte anomalii magnetice,
care, realmente, se mutau dintr-un loc în altul.
Se deplasau.
Fenomen extrem de rar și de neobișnuit.
Nu am fost capabili să determinăm cauza acestor anomalii.
Este de-a dreptul inexplicabil.
Bineînțeles, asta a dat naștere teoriei că acolo este altceva.
Poate este un OZN ...
... un fel de bază extraterestră ...
poate chiar vestigiile unei civilizații dispărute.
Iar acum, Agenția de Securitate aproape că a interzis orice viitoare cercetare,
zona e pe cale să devină interzisă.
Vostok nu este singurul loc cu acces restricționat.
Alte 7 țări și-au revendicat teritorii în Antarctica,
însă Vostok rămâne una dintre cele mai restrictive locații din lume.
În prezent, există 68 de baze internaționale în Antarctica,
multe dintre ele necesitând permis sau autorizații speciale pentru acces.
Nu sunt ocupate numai de cercetători, ci și de personal militar.
De ce, însă, este accesul interzis ?
Stațiunea McMurdo, Antarctica.
Amplasată pe peninsula sudică Ross Island,
este cea mai mare stațiune de cercetări de pe continent.
A fost înființată de către guvernul american în 1956
și poate găzdui până la 1.200 de locuitori.
În ianuarie 2015, un inginer de zbor al Marinei americane,
detașat cu Escadrila de Dezvoltare Antarctică la McMurdo, vreme de 14 ani,
i-a prezentat reporterului de investigații Linda Moulton Howe,
întâmplări bizare din timpul șederii sale în Antarctica.
În ianuarie 2015, am primit un e-mail de la un inginer în retragere.
Mi-a cerut să-i spun Brian când suntem în public.
Iată ce mi-a declarat !
Cam din 1983, până când s-a pensionat din Marină, în 1997,
a participat la tot felul de misiuni ale Escadrilei Antarctice,
inclusiv de salvare de vieți omenești din diverse locuri.
Toate aceste misiuni s-au desfășurat fără incidente neobișnuite.
Iar apoi, deodată, s-au întâmplat o serie de lucruri.
În timpul unei misiuni în Munții Transantarctici,
întreaga echipă a văzut un mănunchi de obiecte rapide argintii.
Și rotunde.
El spune că acestea se comportau foarte ciudat.
Se deplasau în salturi scurte, salt scurt, salt scurt,
iar apoi au decolat împreună.
Iar asta nu s-a întâmplat doar o dată, ci s-a tot repetat.
Conform informatorului, acesta a fost doar unul
din multele întâmplări ciudate la care a asistat
în timpul șederii pe continent.
La scurt timp, primesc o sarcină. Există o urgență medicală.
Acum sunt sub presiune, timpul se scurge,
sunt în misiune :
se îndreaptă către o zonă interzisă,
pentru că este vorba de o urgență medicală.
Și ce văd ?
În gheață ...
ceva asemănător cu o intrare uriașă într-o peșteră,
dar orientată oblic în jos.
Iar el spune:
"Cred că avea cel puțin 60 m în diametru,"
"o gaură mare în gheață."
"Instrumentele nu mai funcționau."
"Nu mai aveam energie electrică. Existau anomalii magnetice."
"Am concluzionat că ceva legat de acea gaură cauza aceste probleme."
Și-au îndeplinit misiunea medicală,
iar următorul lucru care li s-a întâmplat ...
tot echipajul a fost prelucrat de bărbați în costume,
care nu erau de la stațiunea McMurdo.
Păreau să fie de la Washington.
El mi-a spus :
"Ne-au spus să nu mai zburăm niciodată pe deasupra acelei găuri."
"Și să nu vorbim niciodată despre ea."
Despre ce este vorba ?
Are vreo legătură cu toate celelalte elemente care ne determină să credem
că s-ar putea să fie ceva arheologic în Antarctica ?
Conform adepților paleoastronauticii,
nu este prima relatare despre găuri masive reperate în Antarctica.
Celebrul explorator polar Richard Byrd ar fi declarat
că a văzut o intrare într-o lume subpământeană,
în 1947, în timpul expediției la Polul Sud.
Amiralul Byrd a făcut o mulțime de declarații neobișnuite
cu referire la o deschizătură de la Polul Nord,
ce ar merge adânc în pământ,
unde ar locui tot felul de extratereștri.
Când Byrd a revenit în America, a fost dus la Washington,
unde a fost interogat în legătură cu declarațiile făcute.
Se pare că i s-ar fi spus să nu mai vorbească despre asta.
Trebuie să ne întrebăm ... este Polul Sud
un fel de zonă de acces extraterestră, un fel de portal,
de o așa importanță, încât trebuie supravegheată de armată ?
Mușamalizează guvernul Statelor Unite o prezență extraterestră în Antarctica ?
Dacă da, ar putea fi vorba despre aceleași ființe nepământene
care, cândva, au ocupat continentul, acum mii de ani ?
Adepții paleoastronauticii cred
că adevărul va ieși la iveală când gheața din Antarctica se va topi.
Antarctica de Est. Octombrie 2015.
Savanții de la NASA anunță că, deși ani de zile s-a crezut altceva,
au descoperit că stratul de gheața din această regiune, de fapt, se îngroașă,
în medie cu 82 miliarde de tone anual.
Ninsorile sporesc cantitatea de zăpadă pe întreg continentul,
însă, în același timp, ghețarii din vestul continentului se topesc rapid.
Savanții au calculat că, din 2009, 60 km cubi de gheață,
echivalentul a 70.000 de clădiri Empire State,
dispar în ocean în fiecare an.
Oare de ce se topește gheața aici,
în vreme ce, pe restul continentului, ea crește ?
Vedem graficele cu calotele glaciare care se topesc și cad în ocean.
Însă se întâmplă că se topesc numai în anumite zone.
Ciudat este că, datorită unor diferiți factori,
gheața din Antarctica, de fapt, ar crește și s-ar extinde.
Este foarte ciudat.
Nu putem exclude posibilitatea existenței unor orașe subterane,
care ar putea să fie întreținute de extratereștri
și să fie funcționale sau într-un proces de dezvoltare,
care să genereze un gen de căldură ce topește gheața de deasupra lor.
Dacă există lucruri îngropate sub km de gheață în Antarctica,
înseamnă că sunt acolo de dinainte de ultima Eră Glaciară.
Cine știe ce vom găsi acolo ?!
Vestigii ale unei civilizații dispărute,
poate chiar unelte folosite la construirea acestei civilizații.
Este posibil ca, sub gheață, să se găsească răspunsuri
care să ne ajute să ne cunoaștem mai bine trecutul.
Poate vom ajunge în situația
în care aceste lucruri nu vor mai putea fi mușamalizate,
când ruine ... piramide uriașe ... obeliscuri gigantice ...
vor începe să se ivească din gheață.
În acel moment, jocul a luat sfârșit !
Nu se va mai putea ascunde gunoiul sub preș !
Nu e nici o îndoială că, sub gheața din Antarctica,
ar putea exista nave extraterestre.
Ar putea exista orașe.
Consecințele ... se va clătina întreg sistemul de credințe al umanității.
Totul se va schimba.
Oare ce se află sub gheața și zăpada din Antarctica ?
A fost, cândva, acoperit de vegetație acest continent,
au existat piramide mai vechi decât cele din Egipt ?
Iar dacă extratereștri chiar au locuit în Antarctica,
ar putea acești vizitatori nepământeni să fie încă acolo ?
Poate, într-un viitor apropiat,
vom descoperi ce ascunde, de mii de ani, gheața din Antarctica
și vom afla, în sfârșit, adevărul despre trecutul nostru extraterestru.